Poul Heegaard

Poul Heegaard ( født 2. november 1871 i København, død 7. februar 1948 i Oslo) var en dansk-norsk matematiker. 

Han tok doktorgraden i 1898 ved Københavns Universitet og var samme sted professor i geometri og mekanikk fra 1910 til 1917. Han var professor i geometri ved Universitetet i Oslo fra 1918 til 1941. Doktoravhandlingen hans Topologiske forstudier til en teori for de algebraiske fladers sammenhæng var et viktig arbeid i topologien. Han var en av stifterne av Norsk matematisk forening, redaktør for Norsk matematisk tidsskrift, og han gav ut fra 1922 til 1937 Sophus Lies samlede skrifter sammen med Friedrich Engel.

Han hadde en allsidig kulturell interesse som fant mange virkefelt utenfor matematikken. Han var en godt likt forelesar i Folkeakademiet, og de astronomiske foredragene hans ligger til grunn for bøkene Populær astronomi (1902) og Stjerneverdenen: verdensbilledet gjennem tidene (1921). Han engasjerte seg i studentvelferd, i kristelige studentaktiviteter, i personalhistorie og i psykisk forskning. Han var frimurer, var en tid sterkt opptatt av Oxford-bevegelsen og ble til slutt katolikk.

Referanser

Kilder 
 

Danske matematikere
Norske matematikere
Professorer ved Universitetet i Oslo
Topologi
Personer fra København